পশ্চিমবঙ্গে অবশ্য এই ভোটের ফলাফল নিয়ে জল্পনার অন্ত নেই। অনেকেই বলছেন, তৃণমূলের সব কিছু ঠিক নেই। জনপ্রিয়তার পালে হাওয়া কম। সারদা কাণ্ড থেকে নারদা কাণ্ডের আর্থিক কেলেঙ্কারিতে মমতা জেরবার। তৃণমূলের প্রথম সারির কয়েকজন নেতা গারদে। তার ওপর প্রশাসনিক দুর্বলতাও প্রকট। অনৈতিক প্রশাসনিক কাজ এবং সারদা কেলেঙ্কারির তথ্যাদি লোপাটের অভিযোগে নির্বাচন কমিশন কলকাতা পুলিশ কমিশনার রাজীব কুমারকে সরিয়ে দিতে বাধ্য হয়েছেন। এছাড়া সিন্ডিকেট চক্রের তোলাবাজি তো আছেই। ঘুসের রাজত্ব অবাধ, আইন-শৃঙ্খলার অবনতিতে জনজীবনও অতিষ্ঠ।